b'\n_START_ARTICLE_\nRinkimai Japonijoje\n_START_SECTION_\nVisuotiniai rinkimai\n_START_PARAGRAPH_\nVisuotiniai rinkimai vykdomi renkant parlamento (Kokkai) narius. Atstov\xc5\xb3 r\xc5\xabmai turi 480 parlamentar\xc5\xb3, kurie renkami ketveri\xc5\xb3 met\xc5\xb3 laikotarpiui: 300 vienmandat\xc4\x97se apylink\xc4\x97se ir 180 pagal proporcinio atstovavimo sistem\xc4\x85 vienuolikoje region\xc5\xb3. Kiekvienas rink\xc4\x97jas turi du balsus, kuri\xc5\xb3 vien\xc4\x85 atiduoda u\xc5\xbe savo apylink\xc4\x97s kandidat\xc4\x85, o antr\xc4\x85\xc2\xa0\xe2\x80\x93 u\xc5\xbe regione kandidatuojan\xc4\x8dios partijos kandidat\xc5\xb3 s\xc4\x85ra\xc5\xa1\xc4\x85._NEWLINE_242 Patar\xc4\x97j\xc5\xb3 r\xc5\xabm\xc5\xb3 nariai renkami \xc5\xa1e\xc5\xa1eri\xc5\xb3 met\xc5\xb3 laikotarpiui: 146 daugiamandat\xc4\x97se apylink\xc4\x97se (prefekt\xc5\xabrose) ir 96 pagal proporcinio atstovavimo sistem\xc4\x85 visos valstyb\xc4\x97s mastu. Rinkimai vyksta kas trejus metus ir j\xc5\xb3 metu pakei\xc4\x8diama pus\xc4\x97 Patar\xc4\x97j\xc5\xb3 r\xc5\xabm\xc5\xb3 nari\xc5\xb3.\n_START_SECTION_\nBalsavimo teis\xc4\x97 ir reikalavimai kandidatams\n_START_PARAGRAPH_\nBalsavimo teis\xc4\x99 turi visi 20 met\xc5\xb3 sulauk\xc4\x99 Japonijos pilie\xc4\x8diai, \xc5\xa1alyje gyvenantys bent tris paskutinius m\xc4\x97nesius. Kandidatavimo teis\xc4\x97 suteikiama vyresniems nei 25 met\xc5\xb3 Japonijos pilie\xc4\x8diams Atstov\xc5\xb3 r\xc5\xabm\xc5\xb3 atveju ir vyresniems nei 30 met\xc5\xb3 Patar\xc4\x97j\xc5\xb3 r\xc5\xabm\xc5\xb3 atveju.'